War ar chentañ kartenn eus Brazil ar Planisfério de Cantino, eus 1502, e oa merket anv an Atol das Rocas. Ur meneg all eus ar Rocas a zo bet lakaet war gont an Amiral Dario Paes Leite, a zeskrivas peñse nev ar verdeadenn kaset gant ar moraer portugalat Gonçalo Coelho (1451-1512) a-hed aod Brazil, e 1503. Daoust ma oa anavezet abaoe ar XVIvet kantved ne gaver kartenn ebet eus ar Rocas a-raok 1852, savet gant ar chabiten Phillip Lee, hag anvet Baixo das Rocas pe Baixo das Cabras. Enez Rocas a voe graet un atoll anezhi e 1858, gant ar chomandant Vital de Farias. Hag ar chentañ naturoniour a reas meneg anezhi e voe Jean de Léry, e 1880.